bluuebunny/crossref_metadata_2025 huggingface dataset:
Νανοσωματίδια φερριτών μαγγανίου κατάλληλα ως αντιδραστήρια αντίθεσης στη μαγνητική απεικονιστική τομογραφία και ως φορείς μαγνητικής υπερθερμίας
Authors: Βαμβακίδης Κοσμάς
Published: September 2021

Στην παρούσα διατριβή παρουσιάζεται η σύνθεση μονοδιασπαρμένων και επικαλυμμένων μαγνητικών νανοσωματιδίων φερριτών μαγγανίου (MnFe2O4) καθώς και η οργάνωσή τους σε δευτερογενείς δομές μαγνητικών και δι-μαγνητικών νανοσυστάδων με τελικό σκοπό τη χρήση τους ως παράγοντες αντίθεσης στη μαγνητική τομογραφία και ως φορείς μαγνητικής υπερθερμίας. Η σύνθεση των πρωτογενών νανοσωματιδίων έγινε μέσω μιας σειράς στοχευμένων τροποποιήσεων σύμφωνα με τη διαλυτοθερμική μέθοδο, η οποία χαρακτηρίζεται από επαναληψιμότητα και φιλικότητα προς το περιβάλλον χωρίς πολύπλοκες πειραματικές διατάξεις. Παράμετροι όπως οι πρόδρομες ενώσεις, ο διαλύτης και το επιφανειοδραστικό επηρέασαν τη μορφολογία, τη σύσταση, την επιφάνεια και τις μαγνητικές ιδιότητες των σωματιδίων. Προέκυψαν στοιχειομετρικοί φερρίτες μαγγανίου (MnFe2O4) και μη στοιχειομετρικοί (MnxFe3-xO4) με μεγέθη που κυμαίνονται από 5 μέχρι 9 nm και μαγνητίσεις από 53 μέχρι 80 emu/g. Η επιφάνεια των υδρόφοβων νανοσωματιδίων της πρώτης σειράς τροποποιήθηκε κατάλληλα ώστε αυτά να διασπείρονται σε υδατικό μέσο, ενώ από τη δεύτερη σειρά προέκυψαν υδρόφιλα νανοσωματίδια. Ο σχηματισμός των μαγνητικών νανοσυστάδων έγινε με βάση τη μέθοδο των μικρογαλακτωμάτων χρησιμοποιώντας εμπορικά πολυμερή καθώς και ειδικά παρασκευασμένα, όπως αμφίφιλα και θερμοευαίσθητα συμπολυμερή. Τα μεγέθη που προέκυψαν κυμαίνονται από 30 μέχρι 110 nm και οι υδροδυναμικές τους διάμετροι από 67 μέχρι 180 nm. Με στόχο το συνδυασμό μαλακής/σκληρής μαγνητικής φάσης στην ίδια δομή, συντέθηκαν δι-μαγνητικές νανοσυστάδες φερριτών μαγγανίου/κοβαλτίου και μελετήθηκαν οι μαγνητικές τους ιδιότητες. Τα δομικά χαρακτηριστικά αναλύθηκαν μέσω περίθλασης ακτίνων-Χ (XRD), απορρόφησης ακτίνων Χ (XAFS), ηλεκτρονικής μικροσκοπίας (TEM) και δυναμικής σκέδασης φωτός (DLS). Η σύσταση προέκυψε από φασματομετρία ατομικής εκπομπής (ICP-AES) και ηλεκτρονική μικροσκοπία σάρωσης (SEM/EDS). Οι επικαλύψεις ταυτοποιήθηκαν και ποσοτικοποιήθηκαν με φασματοσκοπία υπερύθρου (FT-IR) και θερμοσταθμική ανάλυση (TGA), αντίστοιχα. Μαγνητικές ιδιότητες μελετήθηκαν από μαγνητόμετρα SQUID και VSM και μέσω φασματοσκοπίας ηλεκτρονικού παραμαγνητικού συντονισμού (EPR). Ο συντελεστής αφηρέμησης (r2) μετρήθηκε σε φασματόμετρο πυρηνικού μαγνητικού συντονισμού (NMR) και σε κλινικό τομογράφο (MRI), ενώ η ειδική απώλεια ισχύος (SLP) σε διάταξη μαγνητικής υπερθερμίας. Συνοπτικά, τόσο τα μεμονωμένα νανοσωματίδια όσο και οι νανοσυστάδες, κατά περίπτωση, φέρουν τα κατάλληλα χαρακτηριστικά και προτείνονται για θεραπεία και διάγνωση.
Το συγγενικό δικαίωμα των παραγωγών φωνογραφημάτων
Authors: Κολοτοὐρου Κρυσταλλένια
Published: September 2021

Αντικείμενο της διαδακτορικής διατριβής αποτελεί το κατά πόσο η νομοθετική πρόβλεψη του συγγενικού δικαιώματος των παραγωγών φωνογραφημάτων και η εφαρμογή του στη σημερινή ψηφιακή εποχή παραμένει ικανοποιητική και αποτελεσματική. Προκειμένου να δοθούν απαντήσεις, αναλύεται το περιεχόμενο του δικαιώματος στο πρώτο μέρος, προσεγγίζοντας τους ορισμούς του αντικειμένου και του υποκειμένου του δικαιώματος, οι οποίοι προβλέφθηκαν νομοθετικά στη Διεθνή Σύμβαση της Ρώμης και έκτοτε τροποποιήθηκαν προκειμένου να προσαρμοσθούν στο ψηφιακό περιβάλλον με τη Συνθήκη WPPT. Στη συνέχεια αναλύονται οι επιμέρους εξουσίες του απόλυτου και αποκλειστικού δικαιώματος των παραγωγών φωνογραφημάτων, καθώς επίσης και οι σχετικές εξουσίες που γεννούν δικαίωμα εύλογης αμοιβής. Η ανάλυση των δικαιωμάτων γίνεται με βάση τις διεθνείς συμβάσεις και συνθήκες, τις ευρωπαϊκές Οδηγίες και τον εθνικό νόμο 2121/1993, ενώ εξετάζονται επίσης η νομολογία του Δικαστηρίου της Ευρωπαϊκής Ένωσης, η εθνική νομολογία και οι αποφάσεις άλλων κρατών μελών της Ένωσης.Στο δεύτερο μέρος ερευνώνται τα όρια του δικαιώματος. Η διδακτορική διατριβή περιλαμβάνει την αναλυτική προσέγγιση των εξαιρέσεων του περιουσιακού δικαιώματος καταδεικνύοντας παράλληλα τις ιδιομορφίες του συγγενικού δικαιώματος. Επίσης προσεγγίζεται κριτικά η εξαίρεση που αφορά στα μεταπλασμένα προστατευόμενα έργα και αντικείμενα, η οποία αναζητά τη δική της θέση στον εξαντλητικό κατάλογο των εξαιρέσεων. Ιδιαίτερη μνεία γίνεται και στη γνωστή ρήτρα του τεστ των τριών σταδίων. Επιπρόσθετα, στο δεύτερο αυτό μέρος μελετώνται οι περιορισμοί του συγγενικού δικαιώματος, όπως η χρονική διάρκεια και η εύλογη αμοιβή ή η δίκαιη αποζημίωση.Στο τρίτο μέρος, εξετάζεται η άσκηση του δικαιώματος των παραγωγών φωνογραφημάτων αφενός από την πλευρά της συμβατικής άσκησης των δικαιωμάτων και αφετέρου από την οπτική εάν η τεχνολογία μπορεί εν τέλει να αποτελέσει αρωγό των δικαιούχων και συγκεκριμένα των παραγωγών φωνογραφημάτων. Στο πλαίσιο αυτό αναλύονται τα τεχνολογικά μέτρα προστασίας και οι πληροφορίες για το καθεστώς των δικαιωμάτων, όπως επίσης και η επιβολή συστημάτων φιλτραρίσματος στους παρόχους διαδικτυακών υπηρεσιών.
Biological response of innovative biomaterials for bone tissue engineering applications
Authors: Γεωργοπούλου Ανθή
Published: September 2021

Μια από τις μεγαλύτερες προκλήσεις της ιατρικής στις μέρες μας είναι η αποκατάσταση των οστικών ελλειμάτων με την χρήση οστεοεπαγωγικών τρισδιάστατων ικριωμάτων. Το αντικείμενο της παρούσας διατριβής ήταν ο συνδυασμός της χιτοζάνης με άλλα φυσικά ή συνθετικά πολυμερή και ο έλεγχος της βιοσυμβατότητάς τους και της ικανότητάς τους να προάγουν την οστεογένεση. Το πρώτο βιοϋλικό περιείχε χιτοζάνη και ε-καπρολακτόνη, και εξετάστηκε η ικανότητά τους να υποστηρίζουν την προσκόλληση, τον πολλαπλασιασμό και την διαφοροποιίηση των MC3T3-E1 προ-οστεοβλαστικών κυττάρων. Τα αποτελέσματα έδειξαν ότι τα κύτταρα προσκολλούνταν ισχυρά στην επιφάνεια του υλικού ακόμα και από την πρώτη μέρα καλλιέργειας και διατηρούσαν το χαρακτηριστικό ατρακτοειδές τους σχήμα. Η βιωσιμότητα και ο πολλαπλασιασμός των κυττάρων στο συμπολυμερικό υλικό ήταν υψηλότερα σε σχέση με το πολυστυρένιο. Επίσης τα αποτελέσματα έδειξαν ότι τα υλικά ήταν ικανά να προκαλέσουν αλλαγές στα προ-οστεοβλαστικά κύτταρα, επηρεάζοντας σημαντικά οστεογενή χαρακτηριστικά τους, διευκολύνοντας με αυτό τον τρόπο την διαφοροποίησή τους. Το δεύτερο βιοϋλικό αποτελούνταν από χιτοζάνη και ζελατίνη, τα οποία είχαν διασταυρωθεί με φυσικούς ή χημικούς διασταυρωτές. Οι τρισδιάστατες πορώδεις δομές παρασκευάστηκαν με τη μέθοδο της λυοφιλοποίησης. Καθώς τα διασταυρωμένα με γλουταραλδεϋδη συμπολυμερικά υλικά εμφάνιζαν καλύτερη προσκόλληση των κυττάρων, επιλέχθηκαν για περαιτέρω έλεγχο της οστεογενούς απόκρισής τους. Τα υλικά αυτά ήταν ικανά να ενισχύσουν την βιωσιμότητα, τον πολλαπλασιασμό και το σχηματισμό του εξωκυττάριου χώρου τόσο των MC3T3-E1 προ-οστεοβλαστικών κυττάρων όσο και των μεσεγχυματικών κυττάρων μυελού των οστών. Η ικανότητα διαφοροποίησης και των δύο τύπων κυττάρων ήταν στατιστικά σημαντικά αυξημένη στα συμπολυμερικά υλικά, γεγονός που επιβεβαιώνεται από την αύξηση πρώιμων αλλά και μεταγενέστερων δεικτών οστεογένεσης. Με βάση όλα τα παραπάνω και οι δύο αυτοί τύποι υλικών βοηθούσαν το σχηματισμό νέου ιστού και πιθανά να μπορούν να χρησιμοποιηθούν στην αναγέννηση σπογγώδους οστού.
Η αθυροστομία στην Ελλάδα
Authors: Μπομποτά Μαρία
Published: September 2021

Σκοπός της παρούσας διδακτορικής διατριβής είναι η μελέτη της εξέλιξης της αθυροστομίας από την εμφάνισή της ως τις μέρες μας, αλλά και η ανίχνευση των αιτιών που οδήγησαν στις όποιες μεταβολές του χαρακτήρα και της λειτουργικότητάς της. Ταυτόχρονα, η παρούσα μελέτη λειτούργησε ως τρόπος πειραματισμού και ελέγχου σε μεθοδολογικό επίπεδο, της χρήσης μη λαογραφικών εργαλείων και συγκεκριμένα της χρήσης εργαλείων δανεισμένων από τη Στατιστική επιστήμη, ως προς την αποδοτικότητα και τη λειτουργικότητά τους σε μονοθεματικές λαογραφικές έρευνες, οι οποίες σχετίζονται με μεγάλες ή πολύ μεγάλες πληθυσμιακές ομάδες, ξεπερνώντας τα στενά όρια ενός τοπικού εθίμου.Η Αθυροστομία, κοινός τόπος στην Ελληνική γλώσσα από την αρχαιότητα ως τις μέρες μας, έχει εξελιχθεί και μετασχηματισθεί, όχι μόνο λεξιλογικά, αλλά και λειτουργικά. Ο αρχικός της προορισμός ήταν κατεξοχήν γονιμικός – ευετηρικός και αποτελούσε αναπόσπαστο κομμάτι λατρευτικών τελετών προς τιμή των γονιμικών θεοτήτων και κυριότατα του Διονύσου. Με την πάροδο όμως του χρόνου έγινε οργανικό μέρος της καθημερινότητας, εντάχθηκε λειτουργικά στο θέατρο, μέσω του Μεγαρικού σκώμματος και της Αττικής κωμωδίας. Στη συνέχεια, και με την επικράτηση του Χριστιανισμού ως επίσημης θρησκείας των Ελλήνων, διώχθηκε ως τρόπος ομιλίας και συμπεριφοράς γενικότερα, ωστόσο κατάφερε να επιβιώσει μέσω της διατήρησης των εθίμων που σχετίζονται κατά κύριο λόγο με την Αποκριά. Εκτός των παραπάνω, η αθυροστομία διατηρήθηκε και διαδόθηκε ως τρόπος γλωσσικής έκφρασης, περισσότερο στον προφορικό λόγο, κατά κύριο λόγο εξαιτίας των ψυχολογικών και κοινωνικών αναγκών των χρηστών της.Εξελίχθηκε στο επίπεδο της παραγωγής λέξεων και της καθιέρωσης στερεότυπων υβριστικών φράσεων και χειρονομιών μέσω της καθημερινής τριβής και διάδοσης, παρά το ότι ως συμπεριφορά είναι γενικώς κατακριτέα σε μικρότερο ή μεγαλύτερο βαθμό, ανάλογα με την οπτική και το ιδεολογικό, κοινωνικό, θρησκευτικό υπόβαθρο των ανθρώπων, τόσο των χρηστών, όσο και των υπολοίπων.Αποτέλεσμα όλων αυτών των παραγόντων είναι, φτάνοντας στο σήμερα, η αθυροστομία να είναι ένας διαδεδομένος και σχεδόν καθημερινός τρόπος γλωσσικής και κοινωνικής συμπεριφοράς, εμφανιζόμενος κατά κύριο λόγο στην προφορική διατύπωση κάθε είδους.Στην παρούσα έρευνα, εκτός των μεθοδολογικών εργαλείων της Λαογραφίας, όπως είναι οι επιτόπιες καταγραφές και οι συνεντεύξεις, αξιοποιήθηκαν και εργαλεία δανεισμένα από τη Στατιστική επιστήμη, προκειμένου να καταστεί δυνατή η δυνατότητα γενίκευσης των συμπερασμάτων στο σύνολο του πληθυσμού.
Intuition versus rationality and politics and strategic decision making
Authors: Θάνος Ιωάννης
Published: September 2021

Η διδακτορική διατριβή έχει ως στόχο τη μελέτη των παραγόντων που επηρεάζουν την ποιότητα των στρατηγικών αποφάσεων. Στηριζόμενοι σε διάφορες σημαντικές θεωρίες (π.χ., Συμπεριφορική θεωρία της επιχείρησης, θεωρία εξωτερικού περιβάλλοντος, θεωρία χαρακτηριστικών της ανώτατης διοίκησης) καθώς και σε διάφορες θεωρητικές προσεγγίσεις αναπτύσσεται ένα ολοκληρωμένο μοντέλο το οποίο εξετάζει τις άμεσες επιπτώσεις διαφόρων χαρακτηριστικών της διαδικασίας λήψης στρατηγικών αποφάσεων (π.χ. ορθολογισμός, διαίσθηση, πολιτικοποίησης) στην ποιότητα των στρατηγικών αποφάσεων. Επίσης, ελέγχεται αν μια σειρά παραγόντων από το ευρύτερο πλαίσιο έχουν ρόλο διαμεσολαβητή στη σχέση μεταξύ των διαφόρων χαρακτηριστικών της διαδικασίας λήψης στρατηγικών αποφάσεων και της ποιότητας στρατηγικών αποφάσεων. Οι παράγοντες του ευρύτερου πλαισίου περιλαμβάνουν χαρακτηριστικά του εξωτερικού περιβάλλοντος (δυναμικότητα, εχθρικότητα), χαρακτηριστικά της επιχείρησης (μέγεθος, προηγούμενη απόδοση), χαρακτηριστικά στελεχών (χρόνια παραμονής στη θέση, ανάγκη επίτευξης), και χαρακτηριστικά της απόφασης (αβεβαιότητα της απόφασης, απειλή/κρίση). Πραγματοποιήθηκε μια έρευνα στηριζόμενη σε διάφορες μεθόδους προκειμένου να ελεγχθούν οι υποθέσεις της διατριβής. Το δείγμα αποτελείται από 103 στρατηγικές αποφάσεις εταιρειών παροχής υπηρεσιών. Η ανάλυση των δεδομένων πραγματοποιήθηκε με διάφορες στατιστικές αναλύσεις. Σύμφωνα με τα αποτελέσματα ο τρόπος λήψης στρατηγικών αποφάσεων επηρεάζει την ποιότητα τους. Επίσης, βρέθηκε ότι μεταβλητές από όλα τα επίπεδα του ευρύτερου πλαισίου επηρεάζουν τη σχέση μεταξύ του τρόπου λήψης στρατηγικών αποφάσεων και της ποιότητας τους, Συγκεκριμένα, οι μεταβλητές δυναμικότητα, προηγούμενη απόδοση, χρόνια παραμονής στελέχους στη θέση και απειλή/κρίση είναι σημαντικοί ρυθμιστές. Τα αποτελέσματα αυτά έχουν σημαντικές επιπτώσεις για τη θεωρία και πράξη και πραγματοποιείται συζήτηση τους στο τελευταίο κεφάλαιο της διδακτορικής διατριβής. Η διδακτορική διατριβή καταλήγει με μια ενότητα με αδυναμίες και προτάσεις για μελλοντική έρευνα.
Η επίδραση της χορηγίας στη συμπεριφορά των φιλάθλων της υποστηριζόμενης και της αντίπαλης ομάδας
Authors: Τσορδιά Χαριτωμένη
Published: September 2021

Οι εταιρείες επενδύουν σε χορηγίες προκειμένου να προωθήσουν τα προϊόντα και τις υπηρεσίες τους σε νέες αγορές στόχους. Τα κυρίαρχα κίνητρα των εταιρειών για τέτοιου είδους επενδύσεις είναι η ενίσχυση της υπεραξίας της μάρκας (brand equity) (Cornwell, Roy και Steinard, 2001) και η συνακόλουθη αύξηση των πωλήσεών τους (Gwinner και Swanson, 2003). Ο χώρος που συγκεντρώνει τις περισσότερες χορηγίες σήμερα είναι ο αθλητισμός (Davies, Veloutsou και Costa, 2006) και αυτό οφείλεται στην πεποίθηση ότι οι φίλαθλοι θα μεταφέρουν τα θετικά συναισθήματα που διαθέτουν για την αγαπημένη τους ομάδα και στο χορηγό της (Dalakas και Levin, 2005). Μία έννοια άρρηκτα συνδεδεμένη με τις αθλητικές ομάδες είναι η αντιπαλότητα. Ωστόσο, μέχρι σήμερα υπάρχουν ελάχιστες μελέτες στη βιβλιογραφία της χορηγίας που να λαμβάνουν υπόψη τον παράγοντα αυτό. Η παρούσα διατριβή βασιζόμενη σε δύο ευρέως αναγνωρισμένες θεωρητικές προσεγγίσεις για την υπεραξία της μάρκας (Aaker, 1991; Keller, 2001) διερεύνησε τις επιδράσεις της χορηγίας επαγγελματικών αθλητικών ομάδων στην υπεραξία της μάρκας (brand equity) του χορηγού και στην αγορά του προϊόντος του (purchase behavior) για τους φιλάθλους της χορηγούμενης, αλλά και της αντίπαλης αθλητικής ομάδας σε δύο διαφορετικές χρονικές περιόδους.Η χορηγική συμφωνία μεταξύ της ομάδας καλαθοσφαίρισης του Παναθηναϊκού και της εταιρείας Microsoft, όπου προωθήθηκε το προϊόν της X-BOX, επιλέχθηκε ως ερευνητικό πλαίσιο και για τους στόχους της διατριβής συλλέχθηκαν δεδομένα από 982 φιλάθλους της χορηγούμενης και της αντίπαλης αθλητικής ομάδας σε δύο χρονικές περιόδους. Ο έλεγχος των ερευνητικών υποθέσεων διεξήχθη μέσω των Μοντέλων Δομικών Εξισώσεων (structural equation modeling-SEM) με το πρόγραμμα AMOS.Τα αποτελέσματα υπέδειξαν σημαντικές αλληλεπιδράσεις μεταξύ των μεταβλητών που οδήγησαν τους φιλάθλους και των δύο ομάδων στην πιστότητα στη μάρκα (brand loyalty) του χορηγού και τους φιλάθλους της χορηγούμενης ομάδας στην αγορά του προϊόντος του (purchase behavior). Επίσης, αναδείχθηκε ο σημαντικός ρόλος της προσωπικότητας της μάρκας (brand personality) για την ενίσχυση της υπεραξίας της μάρκας (brand equity) για τους φιλάθλους της χορηγούμενης ομάδας, αλλά και για την ενίσχυση της ενασχόλησης με τη μάρκα (brand engagement) του χορηγού για τους φιλάθλους της αντίπαλης, εφόσον όμως η χορηγία είχε μεγαλύτερη χρονική διάρκεια. Τα αποτελέσματα της μελέτης παρέχουν σημαντικές θεωρητικές και πρακτικές εφαρμογές για τις εταιρείες χορηγούς, αλλά και τις αθλητικές ομάδες.
Social media behavior analysis
Authors: Μισιρλής Νικόλαος
Published: September 2021

Ο στόχος της παρούσας μελέτης είναι η διερεύνηση της συμπεριφοράς των χρηστώνκοινωνικών μέσων και ειδικότερα της πρόθεσης αυτών για τη χρήσητωνπαρεχόμενωνσυμβουλώνμέσω του Facebook σε σχέση με θέματα ευ ζην (well-being),υγιεινής διατροφής και άσκησηςσε σχέση με τα χαρακτηριστικά της προσωπικότητάς τους.ΕξετάζεταιλοιπόντοπροφίλτωνχρηστώντουFacebook, καθώςκαιοτρόποςπροσέγγισης τηςσυγκεκριμένηςσελίδας κοινωνικής δικτύωσης από αυτούς για τα πεδία της η-Υγείας πουαναφέρθηκαν. Μετά από διαπίστωση σχετικού κενού στη βιβλιογραφία και έρευναπραγματοποιήθηκε εκτεταμένη βιβλιογραφική προσέγγιση για τη διαμόρφωση ενόςθεωρητικού μοντέλου κριτικής βιβλιογραφικής επισκόπησης και στη συνέχεια ανάπτυξη/πρόταση ενός πλαισίου / μοντέλου ανάλυσης της συμπεριφοράς των χρηστών βάσειπρωτογενούς συλλογής δεδομένων. Συγκεκριμένα, στην εν λόγω διατριβή πραγματοποιήθηκε αρχικά βιβλιογραφικήεπισκόπηση σχετικά με την ανάλυση των κοινωνικών μέσων μάρκετινγκ,τη χρήση σχετικώνμετρικών, δεικτών ανάλυσης, μεθόδων και τεχνολογιών στον κλάδο της ηλεκτρονικήςΥγείας. Ειδικότερα,στην παρούσα μελέτη αναπτύχθηκε ένα θεωρητικόυπόδειγμαμε κριτήριαγια τη μέτρηση και την ανάλυση της χρήσης των κοινωνικών μέσων στο μάρκετινγκ, μεκαταγραφή της υπάρχουσας βιβλιογραφίας βάσει κριτηρίων, όπως το είδος της ανάλυσης,τοσυγκεκριμένο πεδίο ανά επιχειρησιακό κλάδο, το είδος του κοινωνικού μέσου, και οακολουθητέος στόχος/ πεδίο λήψης απόφασης του μάρκετινγκ (S3M).Στη συνέχεια,διερευνήθηκαν τα ψυχογραφικά μοντέλα που χρησιμοποιούνται στη μελέτη τηςσυμπεριφοράς χρηστών κοινωνικών μέσων, καθώς και οι μεθοδολογίες προσέγγισηςτηςσυμπεριφοράς τους. Μελετώντας και διαπιστώνοντας το ερευνητικό και βιβλιογραφικό κενόστο χώρο της ηλεκτρονικής υγείας και της χρήσης εργαλείων για τη μελέτη συμπεριφοράςχρηστών, η παρούσα έρευνα καταλήγει στη σύνθεση και πρόταση ενός μοντέλου(e-HePeBe-SMA) συνδυάζοντας το ψυχογραφικό μοντέλο προσωπικότητας (personalitytraits/ bigfive)και το συμπεριφορικό μοντέλο (theoryofplannedbehavior) στο χώρο της ηλεκτρονικής υγείαςκαι της ανάλυσης δεδομένων από τα κοινωνικά μέσα. Η στατιστική μελέτη των θεωρητικώνμοντέλων, έπειτα από το πειραματικό στάδιο έγινε με τη χρήση μοντέλων δομικώνεξισώσεων.
Ψηφιακές και υπολογιστικές συντεταγμένες
Authors: Παπαμανώλης Αντώνιος
Published: September 2021

Η νέα χιλιετία βρίσκει το πεδίο της αρχιτεκτονικής να εισέρχεται σε μια “Ψηφιακή” εποχή, την οποία μπορούμε – τηρουμένων των αναλογιών – να παραλληλίσουμε με την “Νέα Εποχή” της Βιομηχανικής Επανάστασης των αρχών του 20ου αιώνα.Η εισαγωγή του Ψηφιακού Ηλεκτρονικού Υπολογιστή – ως φορέα του “Ψηφιακού” - στην αρχιτεκτονική σχεδίαση και σχεδιασμό επηρεάζει όχι μόνο το “πώς” αλλά και το “τι” σχεδιάζουμε. Το γεγονός αυτό εγείρει ζητήματα τα οποία διαφεύγουν από το επίπεδο της πρακτικής και αποκτούν μια διάσταση υπαρξιακής αναζήτησης στην αρχιτεκτονική του 21ου αιώνα. Με άλλα λόγια ο Αρχιτεκτονικός Σχεδιασμός με Ηλεκτρονικό Υπολογιστή ( Computer Assisted Architectural Design – C.A.A.D.) δεν εξαντλείται στην διατύπωση μιας σχεδιαστικής μεθοδολογίας. Θέτει υπό αμφισβήτηση τον τρόπο με τον οποίο αντιλαμβανόμαστε την αρχιτεκτονική.Αυτή η “αλλαγή παραδείγματος” αποτελεί πρόκληση για τις στρατηγικές αρχιτεκτονικής εκπαίδευσης. Τα νέα εργαλεία – ψηφιακά - σχεδίασης και οι νέες – υπολογιστικές - μεθοδολογίες σχεδιασμού διαμορφώνουν νέα πλαίσια διδασκαλίας. Ταυτόχρονα, οι θεωρητικές προεκτάσεις της εισαγωγής του Ψηφιακού Ηλεκτρονικού Υπολογιστή στην αρχιτεκτονική αποτελούν πρόκληση για τις παγιωμένες προσεγγίσεις στην αρχιτεκτονική διαπαιδαγώγηση. Ο ηλεκτρονικός υπολογιστής, αλλάζοντας το “πως” και το “τι” της αρχιτεκτονικής διαδικασίας επηρεάζει ποικιλοτρόπως το “πως” και το “τι” της αρχιτεκτονικής εκπαίδευσης.Αφετηρία της παρούσας έρευνας είναι οι ευρύτερες αλλαγές τις οποίες επιφέρει στο πεδίο της αρχιτεκτονικής η εισαγωγή του Ψηφιακού Ηλεκτρονικού Υπολογιστή. Διερευνά τόσο τις ιστορικές καταβολές του C.A.A.D. όσο και το πως διαμορφώνεται το σύγχρονο πεδίο των “Ψηφιακών Αρχιτεκτονικών”. Στην συνέχεια παρουσιάζονται και αναλύονται οι προκλήσεις με τις οποίες βρίσκονται αντιμέτωπες οι στρατηγικές αρχιτεκτονικής εκπαίδευσης σε ότι αφορά στην ενσωμάτωση του Ψηφιακού Ηλεκτρονικού Υπολογιστή στην εκπαιδευτική διαδικασία. Πως δηλαδή η διδασκαλία C.A.A.D. διαμορφώνει τις σύγχρονες αρχιτεκτονικές παιδαγωγικές προσεγγίσεις. Στόχος της έρευνας είναι η άρθρωση ενός εννοιολογικού μοντέλου το οποίο θα βοηθήσει στη διερεύνηση της αλληλεπίδρασης μεταξύ του C.A.A.D. και της αρχιτεκτονικής εκπαιδευτικής διαδικασίας. Δεδομένης της επίδρασης την οποία ασκεί ο Ψηφιακός Ηλεκτρονικός Υπολογιστής στην διαδικασία και στο αποτέλεσμα του σχεδιασμού, η διερεύνηση αυτή είναι κρίσιμη ώστε να γίνει καλύτερα κατανοητό το πως το νέο μέσο εντάσσεται στην αρχιτεκτονική διδασκαλία. Το προτεινόμενο εννοιολογικό μοντέλο του ρόλου και της σημασίας του C.A.A.D. στην εκπαιδευτική διαδικασία, μπορεί να βοηθήσει στην κατάρτιση παιδαγωγικών προσεγγίσεων όπου το C.A.A.D. αναγνωρίζεται ως αναπόσπαστο στοιχείο μιας ευρύτερης στρατηγικής αρχιτεκτονικής διδασκαλίας.
Interplay between the cell polarity protein SCRIB and signaling proteins in breast cancer
Authors: Μακκού Μαρία
Published: September 2021

Η κυτταρική πολικότητα είναι καθοριστικής σημασίας για την αρχιτεκτονική και την λειτουργία όλων των ιστών του σώματος καθώς χαρακτηρίζει κυρίαρχες κυτταρικές λειτουργίες όπως η ασύμμετρη κυτταρική διαίρεση και η κυτταρική μετανάστευση. Τα φυσιολογικά επιθηλιακά κύτταρα είναι το πιο χαρακτηριστικό παράδειγμα κυττάρων που εμφανίζουν κυτταρική πολικότητα (κορυφαία – βασική πολικότητα) με την κορυφαία επιφάνεια να εκτίθεται στον αυλό και την βασική επιφάνεια να βρίσκεται προσκολλημένη στη βασική μεμβράνη. Για την εγκαθίδρυση και την διατήρηση της κυτταρικής πολικότητας είναι υπεύθυνα τρία κύρια πρωτεϊνικά σχήματα, τα Crumbs (Crumbs3-PALS1-PATJ) και Par (Par3-Par6-aPKC) σχήματα προσδιορίζουν την κορυφαία επιφάνεια του κυττάρου, ενώ το Scribble σχήμα (Lgl-Scrib-Dlg) προσδιορίζει την πλαγιο-βασική επιφάνεια του κυττάρου. Στα επιθηλιακά κύτταρα, οι πρωτεΐνες κυτταρικής πολικότητας στρατολογούνται στις διακυτταρικές συνδέσεις όπου αλληλεπιδρούν με πρωτεΐνες προσκόλλησης καθώς και με άλλες πρωτεΐνες, συστατικά σηματοδοτικών μονοπατιών που ρυθμίζουν την κυτταρική αύξηση, την διαφοροποίηση, την απόπτωση και την επιθηλιακή-μεσεγχυματική μετάπτωση (EMT). Αλλαγές στην δομή ή στη ρύθμιση του Scrib γονιδίου που οδηγούν σε μη φυσιολογικά πρωτεϊνικά επίπεδα ή σε εσφαλμένο κυτταρικό εντοπισμό εξαιτίας διαφόρων σημειακών μεταλλαγών ή γονιδιακής ενίσχυσης έχουν παρατηρηθεί σε ποικίλες περιπτώσεις καρκίνου. Διάφορες μελέτες έχουν δείξει ότι η Scrib πρωτεΐνη δρα συνεργιστικά με ενεργοποιημένα ογκογόνα σηματοδοτικά μονοπάτια, όπως τα Ras, ErbB2 και TGFβ σηματοδοτικά μονοπάτια, με αποτέλεσμα την προαγωγή του σχηματισμού του όγκου και την μετάσταση. Αυτή η μελέτη αποκαλύπτει τον ρόλο μίας κολοβωμένης μορφής της Scrib πρωτεΐνης στη ρύθμιση των mTOR, Wnt και JNK σηματοδοτικών μονοπατιών σε ανθρώπινες κυτταρικές σειρές καρκίνου του μαστού. Συνολικά, αυτή η μελέτη αποδεικνύει ότι η κολοβωμένη πρωτεΐνη Scrib94-494 λειτουργεί ως ένας κύριος ρυθμιστής σηματοδοτικών γεγονότων που κατέχουν κυρίαρχο ρόλο στην ρύθμιση του αποπτωτικού κυτταρικού θανάτου και της κυτταρικής διείσδυσης.
Πρόγραμμα συμβουλευτικής παρέμβασης πρωτογενούς πρόληψης των εξαρτήσεων σε φοιτητές / τριες που διανύουν την περίοδο της αναδυόμενης ενηλικίωσης
Authors: Λοϊζου Δωροθέα
Published: September 2021

Στην παρούσα έρευνα μελετήθηκε η επίδραση μιας συμβουλευτικής παρέμβασης πρόληψης της χρήσης εξαρτησιογόνων ουσιών σε Έλληνες φοιτητές που διανύουν την περίοδο της αναδυόμενης ενηλικίωσης. Πιο συγκεκριμένα, βασικός της στόχος ήταν να εξετάσει εάν η παρούσα παρέμβαση μπορεί να βελτιώσει τις απόψεις και να αυξήσει τις γνώσεις των φοιτητών για τις εξαρτησιογόνες ουσίες καθώς και να ενισχύσει τις ομαδικές τους δεξιότητες. Εξέτασε ακόμη το κλίμα της ομάδας ως παράγοντα αποτελεσματικότητας της παρέμβασης και την αξιολόγηση της διαδικασίας της παρέμβασης. Παράλληλα αξιολογήθηκε ο ρόλος του συντονιστή ως παράγοντας αποτελεσματικότητας της παρέμβασης καθώς επίσης και ο ρόλος των παρατηρητών ως αξιολογητές της. Η παρέμβαση, διάρκειας τριάντα ωρών και μιας τρίωρης επαναληπτικής συνάντησης, περιελάμβανε θέματα όπως: η αναδυόμενη ενηλικίωση, η εξάρτηση, αίτια και συνέπειες της χρήσης εξαρτησιογόνων ουσιών, η φιλοσοφία της πρόληψης καθώς και εξάσκηση στις κοινωνικές και προσωπικές δεξιότητες που σχετίζονται με τη χρήση. Για τους σκοπούς της αξιολόγησης της παρέμβασης χορηγήθηκε ένα ερωτηματολόγιο διερεύνησης απόψεων, γνώσεων σχετικά με τις εξαρτησιογόνες ουσίες και αξιολόγησης των ομαδικών δεξιοτήτων των φοιτητών πριν και μετά την παρέμβαση, καθώς επίσης και ένα ερωτηματολόγιο αξιολόγησης του κλίματος της ομάδας και της διαδικασίας της παρέμβασης μετά την ολοκλήρωση της παρέμβασης. Επίσης, χρησιμοποιήθηκαν τα σχόλια δυο, κατάλληλα εκπαιδευμένων, ανεξάρτητων παρατηρητών οι οποίοι, ήταν παρόντες στις ομαδικές συναντήσεις. Το δείγμα της έρευνας αποτέλεσαν εβδομήντα πέντε φοιτητές, εκ των οποίων οι τριάντα οκτώ συμμετείχαν στην παρέμβαση ενώ οι άλλοι τριάντα επτά αποτέλεσαν την ομάδα ελέγχου.Τα αποτελέσματα έδειξαν ότι οι απόψεις και οι γνώσεις των συμμετεχόντων αναφορικά με τις εξαρτησιογόνες ουσίες βελτιώθηκαν μετά τη συμμετοχή τους στην παρέμβαση, ενώ ενισχύθηκαν οι ομαδικές τους δεξιότητες. Επιπλέον, το κλίμα της ομάδας και ο συντονιστής φάνηκε να επιδρούν θετικά στην αποτελεσματικότητα της παρέμβασης. Η συνολική αξιολόγηση της παρέμβασης ήταν πολύ θετική ενώ βρέθηκε ακόμη ότι η παρουσία των ανεξάρτητων παρατηρητών ήταν ιδιαίτερα χρήσιμη για τη συλλογή στοιχείων που επιτρέπουν την καλύτερη ανάλυση της ομαδικής διαδικασίας. Τα ευρήματα της έρευνας συζητούνται ως προς τη χρησιμότητά τους για το σχεδιασμό και την αξιολόγηση προληπτικών παρεμβάσεων που απευθύνονται σε νεαρούς ενήλικες. Ιδιαίτερη έμφαση δίνεται στον τρόπο με τον οποίο αξιολογείται η αποτελεσματικότητα παρόμοιων διαδικασιών ενισχύοντας την ανάγκη για παρεμβάσεις βασισμένες σε ερευνητικά δεδομένα.
Το ιστορικό - κοινωνικό πλαίσιο και η πορεία ανάπτυξης του νοσοκομείου "η Σωτηρία" από την ίδρυση του σανατορίου το 1902 έως το σύγχρονο νοσοκομείο
Authors: Σπηλιοπούλου Αδαμαντία
Published: September 2021

Η μελέτη έχει σκοπό την έρευνα της εξέλιξης του Νοσοκομείου «Η ΣΩΤΗΡΙΑ» και του κοινωνικού και ιστορικού πλαισίου από το έτος 1902 έως σήμερα. Η εργασία αντιμετώπισε ως ενιαίο σύνολο την πορεία του νοσοκομείου και τον ιστορικό-κοινωνικό παράγοντα ως άρρηκτα συνδεδεμένα συστατικά της εξέλιξης του «Σωτηρία». Στην περίοδο των 110 περίπου ετών στο Νοσοκομείο νοσηλεύθηκαν χιλιάδες ασθενών, το Νοσοκομείο άλλαξε, μεταρρυθμίστηκε αρκετές φορές σύμφωνα με τις ανάγκες περίθαλψης των εποχών αλλά και σύμφωνα με τις ιστορικές και κοινωνικές συνθήκες που επικρατούσαν.Οι ιστορικές και κοινωνικές συνθήκες που καθόρισαν την εν λόγω ανάπτυξη του σανατορίου – νοσοκομείου, καταγράφηκαν σε κάθε χρονική περίοδο καθώς υπήρξαν το πλαίσιο το οποίο διαμόρφωσε την πορεία εξέλιξής του. Η έρευνα εστίασε στην εξέταση κάθε χρονικής περιόδου με μία συνολική ματιά των ιστορικών και κοινωνικών συνθηκών και της εξέλιξης του σανατορίου – νοσοκομείου. Τα πρόσωπα που διετέλεσαν πρόεδροι και διοικητές, οι ιατρικές προσωπικότητες του Νοσοκομείου «Η ΣΩΤΗΡΙΑ», αλλά και δημιουργοί όπως οι αρχιτέκτονες καταγράφηκαν μαζί με τα πολιτικά και ιστορικά πρόσωπα. Ο περιβάλλων χώρος, η κτιριακή υποδομή, το κτιριακό συγκρότημα αναπτύχθηκε, άλλαξε, μεταρρυθμίστηκε και μεταμορφώθηκε αναλόγως. Η έρευνα διεξήχθη ανατρέχοντας σε γραπτές πηγές, βιβλία, έντυπα, περιοδικά, εφημερίδες της κυβερνήσεως, πρακτικά Δ.Σ του Νοσοκομείου, αρχεία του Νοσοκομείου, διπλωματικές εργασίες και διατριβές ιατρών, αλλά και άλλων ερευνητών σχετικά με το Νοσοκομείο Σωτηρία.
Ο ρόλος της αντικατασκοπείας στην εθνική ασφάλεια
Authors: Αντουνίδης Ελευθέριος
Published: September 2021

Η συγκεκριμένη διατριβή εξετάζει το ρόλο, τη θεωρία και την πράξη της πληροφόρησης και δη και αυτόν της αντιπληροφόρησης στην εθνική ασφάλεια. Ελέγχει τα όρια και το μέλλον της πληροφόρησης και των μυστικών υπηρεσιών. Τέλος καταθέτει κάποιες προτάσεις με σκοπό τη βελτιστοποίηση του ελληνικού εθνικού δικτύου πληροφοριών.
Υαλουρονικό οξύ ανδρών σε παθήσεις του προστάτη
Authors: Σκαρμούτσος Ιωάννης
Published: September 2021

Ο PCa αποτελεί τον δεφτερο πιο ςυχνά διαγνωςμζνο καρκίνο και τθν ζκτθ αιτίακανάτου από καρκίνο ςτουσ άντρεσ.Επιπλζον ο PCa ςτθν Ευρϊπθ αποτελεί τθν δεφτερθ πιο κοινι αιτία κανάτουςτουσ άντρεσΘ βιολογικι ςυμπεριωορά του καρκίνου του προςτάτθ είναι πολφπλοκθ. Οιμθχανιςμοί που ελζγχουν το προςτατικό κφτταρο και τα χαρακτθριςτικά πουκακορίηουν τθν πορεία του δεν ζχουν γίνει ακόμα πλιρωσ κατανοθτά.Λδαίτερθ ςθμαςία ζχει να κατανοιςουμε τθ βιολογία του καρκίνου τουπροςτάτθ, με τελικό ςτόχο τθν ανακάλυψθ νζων διαγνωςτικϊν μεκόδων καικεραπευτικϊν ςτρατθγικϊν για τθν αντιμετϊπιςθ τθσ νόςου. Λδιαίτερα ςτον καρκίνοτου προςτάτθ που τόςο θ αργι εξζλιξθ τθσ νόςου, όςο και θ βελτίωςθ τωνκεραπευτικϊν μασ επιλογϊν,ςυμβάλουν ςτθν επιτυχι αντιμετϊπιςθ τουλάχιςτοντθσ εντοπιςμζνθσ νόςου.Το μεγαλφτερο ποςοςτό αυτισ τθσ αφξθςθσ μπορεί να αποδοκεί ςτθνεκτεταμζνθ χριςθ του PSA ςτισ δυτικζσ χϊρεσ, το οποίο μπορεί να εντοπίςει τόςοτουσ διθκθτικοφσ καρκίνουσ, όςο και τουσ λανκάνοντεσ μθ κανατθωόρουσ πουχωρίσ τθν χριςθ του PSA κα ζμεναν αςυμπτωματικοί και αδιάγνωςτοι κατά τθνδιάρκεια τθσ ηωισ του αςκενοφσ.Ραρόλα αυτά το PSA αν και ο καλφτεροσ βιοδείκτθσ που υπάρχει για τον Pca,αποτελεί ζναν δείκτθ ειδικό για τον προςτάτθ αλλά όχι για κάποια νόςοτου,δθμιουργϊντασ πολλζσ ωορζσ διαγνωςτικά διλιμματα. Θ αναηιτθςθ νζωνβιοδεικτϊν για τον καρκίνο του προςτάτθ αποτελεί επιτακτικι ανάγκθ. Στθριηόμενοιςε προθγοφμενθ πρωτεομικι μελζτθ τθσ Ά Ρανεπιςτθμιακισ Ουρολογικισ ομάδασπου ζγινε ςε προςτατικό ιςτό και με βάςθ τα βιβλιογραωικά δεδομζνα επιλζχκθκεμια πρωτεϊνθ για να μελετθκεί ςτα οφρα των ςυμμετζχοντων. Συλλζχκθκαν 118δείγματα οφρων ατόμων υψθλοφ κινδφνου για Pca με βάςθ είτε τθν δακτυλικι, είτετο αυξθμζνο PSA είτε τθν μθ ωυςιολογικι μεταβολι ςτο χρόνο του PSA.Θ ανάλυςθ ROC για τθν Haase, HAase / Cr, HA και HA / Cr ζδειξε ότι όλοι οιδείκτεσ είχαν ςθμαντικι προγνωςτικι ικανότθτα για καρκίνο του προςτάτθ με AUC ίςο με 0.69, 0,65 και 0,67 αντίςτοιχα. Το βζλτιςτο ςθμείο αποκοπισ για ΘΑάςθ ιταν183,71 με 70% ευαιςκθςία και 55,2% εξειδίκευςθ. Επίςθσ, το βζλτιςτο ςθμείοαποκοπισ για ΘΑ ιταν 50,13 με 65% ευαιςκθςία και 53,9% εξειδίκευςθ. Επιπλζον,βρζκθκε ζνα βζλτιςτο ςθμείο αποκοπισ ίςο με 155,94 για τθν HAase / Cr και ίςο με42,48 για το HA / Cr. Θ προβλεπτικι ικανότθτα τθσ ΘΑάςθσ δεν διζωερε ςθμαντικάαπό τθν προβλεπτικι ικανότθτα του ΘΑ (ρ = 0,507).
Synthesis, characterisation and properties of new metal-organic frameworks
Authors: Μαργαρίτη Αντιγόνη
Published: September 2021

Η παρούσα διδακτορική διατριβή επικεντρώνεται στη σύνθεση νέων Μεταλλο-Οργανικών Κατασκευών (Metal-Organic Frameworks, MOFs), το χαρακτηρισμό τους και τη μελέτη των ιδιοτήτων τους με στόχο την αξιοποίησή τους σε δυο απαιτητικά ερευνητικά πεδία: της προσρόφησης μεταλλικών ιόντων από υδατικά διαλύματα και της εκπομπής λευκού φωτός. Η σύνθεση των νέων MOFs βασίζεται στη χρήση δυο οργανικών υποκαταστατών οξαλαμιδικής φύσεως, των N,N’-δι(2-καρβοξυφαίνυλο)-οξαλαμιδίου και N,N’-δι(2,4-δικαρβοξυφαίνυλο)-οξαλαμιδίου με το δεύτερο υποκαταστάτη να συντίθεται και να δημοσιεύεται για πρώτη φορά από την ερευνητική μας ομάδα. Συνολικά, είκοσι ένα νέα πολυμερή ένταξης συντέθηκαν, δύο μονοδιάστατα (1D), δέκα δισδιάστατα (2D) και εννέα τρισδιάστατα (3D). Οι κρυσταλλικές δομές όλων των πολυμερών ένταξης έχουν περιγραφεί και έχει γίνει τοπολογική ανάλυση αυτών, με τρεις από τις τρισδιάστατες δομές να παρουσιάζουν νέα τοπολογία.Από τις είκοσι μία νέες δομές που παρουσιάζονται στη διδακτορική διατριβή, ένα δισδιάστατο πολυμερές ένταξης βασισμένο σε ιόντα ασβεστίου (Ca-MOF) βρέθηκε ότι είναι ικανό να ανταλλάζει τα ιόντα Ca2+ με Cu2+ ταχύτατα και σχεδόν ποσοτικά. Η παρατήρηση αυτή οδήγησε στην εκτεταμένη μελέτη του ως υλικού που δύναται να απορροφήσει μεταλλικά ιόντα από υδατικά διαλύματα καθώς επίσης και στη μελέτη της χρήσης του σε στήλες ιονανταλλαγής. Προχωρώντας ένα βήμα παρακάτω, εξαιτίας της προαναφερθείσας ικανότητας του Ca-MOF, εξετάστηκε η δυνατότητα ανταλλαγής ιόντων Ca2+ με ιόντα Eu3+ και Tb3+ σε πληθώρα αναλογιών οδηγώντας τελικά σε υλικά που συνδυάζουν μπλε, κόκκινο και πράσινο χρώμα προς τελική εκπομπή λευκού φωτός.
Light scattering techniques for probing near - wall dynamics and flow of complex fluidsr
Authors: Τζιουλιάνι Αντόνιο
Published: September 2021

In this thesis, we reported advances in internal reflection techniques applied to the study of interfaces between a hard solid (glass substrate) and various soft material. Such developments might be valuable to the soft matter community as the techniques to study such interfacial processes are scarce. We present the principle and implementation of a novel in situ near wall dynamic light scattering velocimetry on a commercial rheometer. The method was tested on a variety of materials where different boundary conditions were observed, from stick to plug flow behavior. Furthermore we investigate the effect of multiple scattering on EW-DLS measurements. The localized scattering and the point of entrance detection of the EW geometry yield a sizable single scattering component that made it possible to recover quasi single scattering dynamics in strongly turbid media. Moreover studies under shear reveal strong temporal decoupling of the near wall single scattering dynamics and useful DWS like bulk shear rate information so that both the near wall velocimetry and DWS like velocimetry can be performed in the same experiment. We looked into the application and validity of effective medium models for turbid media in internal reflection variable angle spectroscopic ellipsometry (VASE). The proper description of the clear-turbid interface is not fully established. The reflectivity between a transparent substrate and a turbid medium is of interest as it could be used to characterize the turbid medium and provide a way to estimate size, refractive index and composition. Here we report on internal VASE to characterize turbid medium using an effective medium approximation. In particular we show the value of the wavelength dependence for determining the scattering losses. The merit of effective medium approximation based models is evaluated. We investigate the dynamics and pH induced swelling kinetics of high Mw polyelectrolyte brushes (PEB) after they have undergone strong degrafting. The results presented are preliminary. Measurements of internal dynamics of PEB’s are not intensely pursued in literature, due to lack of experimental techniques. Internal reflection VASE was used to determine wet thicknesses and measure its pH time response.
Εφαρμογή τεχνικών ομαδοποίησης σε μοντέλα κάλυψης ζήτησης
Authors: Παντελή Αντιόπη
Published: September 2021

Η παρούσα Διδακτορική Διατριβή επιχειρεί να προσφέρει εναλλακτικές τεχνικές επίλυσης πολύπλοκων και χρονοβόρων προβλημάτων χωροθέτησης. Η ανάγκη για παροχή λύσεων με ικανοποιητικά αποτελέσματα σε ελάχιστο χρόνο, για πληθώρα προβλημάτων χωροθέτησης με πολλαπλές εφαρμογές στην καθημερινότητα, ενθαρρύνει την αναζήτηση εναλλακτικών τρόπων επίλυσης. Οι εναλλακτικοί αυτοί τρόποι επίλυσης μπορεί να προέρχονται από διάφορα επιστημονικά πεδία. Στην παρούσα Διατριβή, εξετάζεται για πρώτη φορά η αξιοποίηση μίας ειδικής τεχνικής ομαδοποίησης, από το πεδίο της εξόρυξης δεδομένων (data mining), η ευρετική μέθοδος biclustering.Οι βασικοί παράγοντες στα περισσότερα προβλήματα χωροθέτησης είναι τα σημεία που εκφράζουν ζήτηση και τα κέντρα που εξυπηρετούν αυτά τα σημεία, με βάση μία μετρική απόστασης με βάση την οποία προκύπτει η δυνατότητα ή μη εξυπηρέτησης των σημείων ζήτησης από τα κέντρα εξυπηρέτησης. Η μέθοδος biclustering που υιοθετείται στην παρούσα Διατριβή, λαμβάνει έναν αρχικό πίνακα εισόδου με γραμμές και στήλες που αντιπροσωπεύουν αντίστοιχα σημεία ζήτησης και κέντρα εξυπηρέτησης και οδηγεί στη δημιουργία υπο-ομάδων από γραμμές και στήλες, οι οποίες έχουν κάποια κοινή συμπεριφορά έναντι των υπολοίπων ομάδων.Οι δυνατοί συνδυασμοί που δημιουργούνται μέσω των biclusters προτείνουν ουσιαστικά εναλλακτικές λύσεις στο εκάστοτε πρόβλημα χωροθέτησης, δηλαδή ομάδες από κέντρα που εξυπηρετούν ομάδες από σημεία ζήτησης. Με βάση μία συνάρτηση αξιολόγησης των biclusters, η οποία τροποποιείται ελάχιστα ανάλογα με το πρόβλημα που επιλύεται, επιλέγεται αυτό ή αυτά που δίνουν το καλύτερο αποτέλεσμα, αυτό δηλαδή που είναι πιο κοντά στη βέλτιστη λύση. Ας σημειωθεί, ότι εξετάζεται η εφαρμογή αυτής της τεχνικής και σε επεκτάσεις των βασικών προβλημάτων, οι οποίες δεν έχουν μελετηθεί ιδιαίτερα στη βιβλιογραφία.Η μέθοδος αυτή παρέχει λύσεις κοντά στις βέλτιστες, αλλά σε ελάχιστο χρόνο για διάφορα προβλήματα χωροθέτησης. Χαρακτηριστικό της προτεινόμενης τεχνικής είναι η ευελιξία και η προσαρμοστικότητά της. Στη Διατριβή διενεργήθηκαν δοκιμές σε διάφορα σύνολα δεδομένων που χρησιμοποιούνται ευρέως στη βιβλιογραφία, για μία σειρά από προβλήματα χωροθέτησης. Παρατηρήθηκε, λοιπόν, ότι η τεχνική προσαρμόζεται, με ελάχιστες τροποποιήσεις, για την εκπλήρωση των διαφορετικών αντικειμενικών στόχων του κάθε προβλήματος και προσφέρει ικανοποιητικές λύσεις σε σύγκριση με τις βέλτιστες λύσεις που παρέχει κάθε φορά το πακέτο βελτιστοποίησης.Μία επιπλέον συνεισφορά της παρούσας Διατριβής είναι η εφαρμογή ενός προβλήματος χωροθέτησης στα Συστήματα Συστάσεων (Recommender Systems), τα οποία λόγω των πολλαπλών τους εφαρμογών σε διάφορους τομείς, αλλά κυρίως στο Μάρκετινγκ, αποτελούν σημαντικό τομέα έρευνας.
Μελέτη πολυμορφισμών στον καρκίνο του μαστού
Authors: Καλαπανίδα Δέσποινα
Published: September 2021

ΠΕΡΙΛΗΨΗΟ τριπλά αρνητικός καρκίνος του μαστού (TNBC) αποτελεί το 15-20% όλων των διηθητικών καρκίνων του μαστού και χαρακτηρίζεται από υψηλά επίπεδα απομακρυσμένης υποτροπής και πτωχή πρόγνωση. Η ανακάλυψη νέων βιοδεικτών που σχετίζονται με το TNBC μπορεί να οδηγήσει στην καλύτερη κατανόηση της νόσου και στο σχεδιασμό νέων στοχευμένων θεραπειών με στόχο τη βελτίωση της έκβασης αυτής της κακοήθειας. Υπάρχουν αρκετές βιβλιογραφικές αναφορές που σχετίζουν την ύπαρξη πολυμορφισμών μονήρους νουκλεοτιδίου (SNPs) με την ανάπτυξη του καρκίνου, την πρόγνωση και την αντοχή στη θεραπεία, κυρίως μέσω της αλληλεπίδρασής τους με άλλους παράγοντες. Τα τελευταία χρόνια έχουν παρουσιαστεί πολυάριθμες μετα-αναλύσεις που αναδεικνύουν την ύπαρξη συσχέτισης μεταξύ των πολυμορφισμών μονήρους νουκλεοτιδίου στα γονίδια που κωδικοποιούν για τον υποδοχέα MET και για τα microRNAs με τον τριπλά αρνητικό καρκίνο του μαστού, με αρκετές διαφοροποιήσεις ανάμεσα σε διαφορετικές φυλές και γεωγραφικές περιοχές.Σκοπό της παρούσας διδακτορικής διατριβής αποτέλεσε η αξιολόγηση του ρόλου των πολυμορφισμών μονήρους νουκλεοτιδίου MET T1010I, MET rs40239 και pre-miR-34a rs 72631823 ως πιθανών παραγόντων κινδύνου και/ή προγνωστικών παραγόντων σε γυναίκες με τριπλά αρνητικό καρκίνο του μαστού, οι οποίες έχουν λάβει θεραπεία, μέσα από το σχεδιασμό και τη διεξαγωγή μίας μελέτης ασθενών-υγιών μαρτύρων στην οποία συμπεριελήφθησαν 114 ασθενείς με τριπλά αρνητικά καρκίνο του μαστού και 124 υγιείς μάρτυρες.Ο MET T1010I CT γονότυπος εμφάνισε στατιστικά σημαντική συσχέτιση με αυξημένο κίνδυνο εμφάνισης τριπλά αρνητικού καρκίνου του μαστού τόσο στην μονο-μεταβλητή όσο και στην πολυμεταβλητή ανάλυση. Αναφορικά με τον πολυμορφισμό MET rs40239 δεν ανευρέθηκε καμία συσχέτιση με αυξημένο κίνδυνο εμφάνισης τριπλά αρνητικού καρκίνου του μαστού. Το pre-mir-34a rs72631823 A αλλήλιο παρουσίασε συσχέτιση με αυξημένο κίνδυνο εμφάνισης τριπλά αρνητικού καρκίνο του μαστού, τόσο στην μονο-μεταβλητή όσο και στην πολυμεταβλητή ανάλυση. Ο αριθμός των περιπτώσεων pre-miR34a rs72631823 AA στο υπό εξέταση δείγμα ήταν πολύ μικρός και η συσχέτιση αυτή δεν έφτασε στη σημαντικότητα (p = 0.176, Fisher’s exact test).21Κανένας από τους υπό εξέταση πολυμορφισμούς δεν παρουσίασε συσχέτιση με την ολική επιβίωση (adjusted HR=1.35, 95%CI: 0.31-5.97 for Met T1010I CT/TT vs. CC; adjusted HR=1.78, 95%CI: 0.73-4.35 for rs40239 AG/GG vs. AA; adjusted HR = 1.60, 95%CI: 0.64-3.96 for miR34 rs72631823 GA/AA vs. GG).Συμπερασματικά, στην παρούσα μελέτη ασθενών-υγιών μαρτύρων ο πολυμορφισμός MET T1010I φαίνεται να αποτελεί παράγοντα κινδύνου για τον τριπλά αρνητικό καρκίνο του μαστού στην Καυκάσια φυλή, το pre-miR-34a rs72631823 A αλλήλιο να σχετίζεται με αυξημένο κίνδυνο εμφάνισης τριπλά αρνητικού καρκίνου του μαστού, σε αντίθεση με τον πολυμορφισμό MET rs40239 όπου δεν ανευρέθηκε καμία συσχέτιση.
Ασυνεχείς - υβριδικές μέθοδοι collocation για προβλήματα πολλαπλών πεδίων
Authors: Αθανασάκης Ιωάννης
Published: September 2021

Στην παρούσα διατριβή, μελετάται η ανάπτυξη αριθμητικών μεθόδων υψηλής τάξης για την επίλυση γενικότερων μη γραμμικών Διαφορικών Εξισώσεων για προβλήματα σε Πολλαπλά Πεδία στις 1+1 και στις 2+1 διαστάσεις. Αρχικά, αναπτύσσεται μία οικογένεια γενικευμένων μη γραμμικών Προβλημάτων Αρχικών και Συνοριακών Συνθηκών Πολλαπλών Πεδίων (ΠΑΣΣ-ΠΠ) για προβλήματα στις 1+1 και στις 2+1 διαστάσεις. Το μοντέλο διάχυσης καρκινικού όγκου στον εγκέφαλο αποτελεί μια ειδική περίπτωση εξίσωσης πολλαπλών πεδίων, η οποία ανήκει στην παραπάνω οικογένεια ΠΑΣΣ-ΠΠ. Στην παρούσα διατριβή, ερευνώνται δύο μοντέλα διάχυσης γλοιώματος στον εγκέφαλο, τα οποία προσεγγίζουν την εξέλιξη και τη διήθηση των καρκινικών κυττάρων στη Φαιά και τη Λευκή ουσία του εγκεφάλου, σε συνδυασμό με την εφαρμογή σύγχρονων θεραπευτικών σχημάτων ακτινοθεραπείας-χημειοθεραπείας. Παράλληλα με την ιατρική εφαρμογή των ΠΑΣΣ-ΠΠ, αναπτύσσονται τα γενικευμένα μη γραμμικά μοντέλα βιολογικής εισβολής Fisher και Kolmogorov-Piskunov-Petrovskii σε ομοιογενές περιβάλλον, καθώς και μια γενικευμένη Burgers-Huxley για προβλήματα με ανομοιογενές περιβάλλον. Για την αριθμητική επίλυση των παραπάνω ΠΑΣΣ-ΠΠ, αναπτύσσεται η μέθοδος derivative Discontinuous Hermite Collocation (dDHC) καθώς και δύο Υβριδικές μέθοδοι Collocation με συνεχή κυβικά πολυώνυμα Hermite. Για την ανάπτυξη της dDHC εισάγονται τα νέα πολυώνυμα Hermite με τμηματικά συνεχή πρώτη παράγωγο, τα οποία παράγουν προσεγγίσεις τέταρτης τάξης σε κάθε υπο-χωρίο καθώς και στα σημεία διεπαφής. Για την ανάπτυξη της πρώτης Υβριδικής μεθόδου Collocation, χρησιμοποιήθηκε ένας κυβικός συνεχής συντελεστής διάχυσης ώστε να προσεγγισθεί η ασυνέχεια του συντελεστή διάχυσης μεταξύ των διαφορετικών περιοχών, ενώ στη δεύτερη Υβριδική μέθοδο, συνδυάστηκε η Hermite Collocation με το σχήμα χαλάρωσης διεπαφών Two Step Ave Relaxation. Και οι δύο Υβριδικές μέθοδοι Collocation προσεγγίζουν με υψηλή ακρίβεια τη λύση της dDHC ενώ η Υβριδική μέθοδος με τον κυβικό συντελεστή επεκτάθηκε και σε προβλήματα 2+1 διαστάσεων με πολυπλοκότερη γεωμετρία. Για τη χρονική διακριτοποίηση μελετήθηκε ο συνδυασμός των παραπάνω μεθόδων Collocation με χρονικά σχήματα Diagonally Implicit, Strong Stability Preserving και Implicit Explicit Runge-Kutta υψηλής τάξης. Η ευστάθεια και η συμπεριφορά των μεθόδων επαληθεύτηκαν έπειτα από αρκετά αριθμητικά πειράματα.
Ο φαινότυπος και η μετάδοση του ενδοκυττάριου μηνύματος των Β λεμφοκυττάρων σε ασθενείς με συστηματική σκληροδερμία
Authors: Μελισσαρόπουλος Κωνσταντίνος
Published: September 2021

Ο σκοπός της εργασίας ήταν η μελέτη του φαινοτύπου και της ενδοκυττάριας σηματοδότησης των Β λεμφοκυττάρων σε ασθενείς με συστηματική σκληροδερμία (ΣΣ). Οι επιφανειακοί δείκτες CD19 και CD22 εξετάστηκαν με κυτταρομετρία ροής σε περιφερικό αίμα 23 ασθενών με ΣΣ και 7 υγιών εθελοντών. Μελετήθηκαν επίσης τα επίπεδα των ενδοκυττάριων κινασών Lyn, Syk και P-Y 348 Syk και της φωσφατάσης SHP-1 με μέθοδο ανοσοαποτυπώματος κατά Western σε επιλεγμένους ασθενείς. Σε μεταγενέστερο χρόνο ελέγχθηκε η φωσφορυλίωση του CD22 στη θέση τυροσίνης 822 με κυτταρομετρία ροής σε Β λεμφοκύτταρα μετά από διέγερση του Β κυτταρικού υποδοχέα (BCR). Στατιστικά σημαντική ελάττωση διαπιστώθηκε στην επιφανειακή έκφραση του CD22 στους ασθενείς με διάχυτη ΣΣ (διάμεση τιμή του CD22 MFI ± SD ήταν 5.90 ± 2.35 έναντι 10.20 ± 1.88 για τους ασθενείς έναντι των υγιών αντίστοιχα, p=0.021), ενώ δεν παρατηρήθηκε στατιστικά σημαντική διαφορά ως προς το CD19. Η ελαττωμένη έκφραση του CD22 ήταν εντονότερη όταν συνυπήρχε διάμεση πνευμονοπάθεια (διάμεση τιμή του CD22 MFI ± SD ήταν 5.90 ± 2.25 έναντι 10.20 ± 1.88 για τους ασθενείς με διάμεση πνευμονοπάθεια έναντι των υγιών αντίστοιχα, p=0.011). Η φωσφορυλίωση του CD22 μετά από διέγερση του BCR διαπιστώθηκε ότι είναι επίσης ελαττωμένη στη διάχυτη νόσο (διάμεση τιμή διαφοράς του MFI ± SD ήταν 0.28 ± 0.09 έναντι 0.38 ± 0.08 για τους ασθενείς έναντι των υγιών αντίστοιχα, p=0.034). Η ελαττωμένη επιφανειακή έκφραση του CD22 συσχετίσθηκε αριθμητικά με υποέκφραση της κινάσης Lyn (Pearson coefficient 0.926, p=ns) σε Β λεμφοκύτταρα από ένα μικρό αριθμό ασθενών. Η ελαττωμένη επιφανειακή έκφραση και φωσφορυλίωση του CD22 μαζί με πιθανή διαταραχή στην έκφραση της κινάσης Lyn μπορεί να συνεισφέρουν στον ενεργοποιημένο φαινότυπο του Β λεμφοκυττάρου στη ΣΣ.
Εφαρμογές της γεωμετρίας της πληροφορίας
Authors: Οικονόμου Φώτιος
Published: September 2021

Η Γεωμετρία της πληροφορίας, αποτελεί στην ουσία κλάση γεωμετριών που χαρακτηρίζονται από μετρικές και αντίστοιχες συνοχές με περιεχόμενο που συσχετίζεται με την διαθέσιμη πληροφορία κατά την εκτίμηση παραμέτρων κλασικών ή κβαντικών συστημάτων. Γνωρίζουμε ότι κατά την εκτίμηση παραμέτρων δεν μπορούμε να πετύχουμε την τελειότητα. Υπάρχει ένα κάτω φράγμα, το οποίο δεν είναι μηδενικό, για την διασπορά - συνδιασπορά της εκτιμώμενης παραμέτρου σε σχέση με την πραγματική, το φράγμα Cramer - Rao. Στην κλασική εκτίμηση παραμέτρων αυτό το φράγμα δίνεται από τον αντίστροφο της πληροφορίας κατά Fisher και είναι μοναδικό, με την έννοια ότι η μετρική Fisher είναι η μοναδική μονότονη μετρική κάτω από στοχαστικούς μετασχηματισμούς. Στην κβαντική εκτίμηση παραμέτρων υπάρχει μια κλάση μονότονων μετρικών και το ελάχιστο πιθανό φράγμα, που καθορίζει και την βέλτιστη ποιότητα της εκτίμησης δίνεται από αυτό της συμμετρικής λογαριθμικής παραγώγου. Ο όρος "συμμετρική" προσδιορίζει το είδος της παραγώγου. Προσδιορισμός, ο οποίος εδώ είναι απαραίτητος λόγω της μη αντιμετάθεσης, γενικά, τελεστών στην κβαντική μηχανική. Στην πρώτη δημοσιευμένη εργασία στα πλαίσια αυτής της διατριβής, ξεφεύγουμε από το αυστηρό πλαίσιο των μονότονων μετρικών. Περνώντας στο χώρο των φάσεων ορίζουμε μια μετρική με στατιστικό περιεχόμενο, ορίζοντας λογαριθμικές παραγώγους μέσω της κατανομής Q - Husimi και από αυτές την καινούργια μετρική. Όπως προκύπτει, το συνεπαγόμενο φράγμα τύπου Cramer -Rao μπορεί να είναι μεγαλύτερο και από αυτό της συμμετρικής λογαριθμικής παραγώγου.Στην δεύτερη εργασία, επιστρατεύουμε συγκεκριμένη διπαραμετρική οικογένεια γενικευμέων εντροπιών που χρησιμοποιήθηκαν για την ταξινόμηση των πολύπλοκων συστημάτων. Αφού ορίσουμε απόκλιση για την διακριτή κατανομή, περνάμε μέσω αυτής σε μετρική και κατ' επέκταση και στη συνοχή Levi - Civita που εξαρτώνται πλέον από αυτές τις δυο παραμέτρους, έστω c και d. Έτσι έχουμε γεωμετρικά αντικείμενα, με στατιστικό περιεχόμενο όπως το φράγμα Cramer - Rao και η βαθμωτή καμπυλότητα, τα οποία είναι χαρακτηριστικά (και διαφορετικά) για κάθε κλάση συστημάτων.Στην τρίτη εργασία χρησιμοποιούμε τις προαναφερθείσες παραμέτρους c και d ως συντεταγμένες διδιάστατης πολλαπλότητας. Υπολογίζοντας την μετρική Fisher και την συνεπαγόμενη βαθμωτή καμπυλότητα παρατηρούμε ιδιομορφίες για συγκεκριμένες τιμές των c και d οι οποίες εικάζουμε συσχετίζονται με συγκεκριμένες ιδιότητες πολύπλοκων συστημάτων.Τέλος, αναδεικνύουμε συσχέτιση μεταξύ της καμπυλότητας συγκεκριμένης πολλαπλότητας και της κβαντικής σύμπλεξης. Συγκεκριμένα χρησιμοποιούμε την εντροπία της σύμπλεξης για να ορίσουμε διδιάστατη πολλαπλότητα την οποία εμβαπτίζουμε στον τριδιάστατο πραγματικό χώρο. Βρίσκουμε ότι εκεί που αυτή η επιφάνεια έχει μεγάλη καμπυλότητα έχουμε κβαντικές καταστάσεις γινομένου και μόνο.
Βαλκανική αριστερά και εθνικά ζητήματα στην πρώτη μεταπολεμική δεκαετία (1946 -1956)
Authors: Μιχαηλίδης Γεώργιος
Published: September 2021

Η παρούσα διδακτορική διατριβή εξετάζει την εθνική πολιτική της βαλκανικής Αριστεράς και κυρίως των κομμουνιστικών κομμάτων Ελλάδας - Βουλγαρίας και Γιουγκοσλαβίας κατά την πρώτη μεταπολεμική δεκαετία. Η έρευνα βασίστηκε στη συνδυαστική και συγκριτική εξέταση αρχειακού υλικού και βιβλιογραφίας από τις τρεις χώρες καθώς και αγγλικών και ρωσικών πηγών. Στόχος της διατριβής είναι να παρουσιαστούν και να εξηγηθούν οι επιλογές της εθνικής πολιτικής των κομμουνιστικών κομμάτων στα εθνικά ζητήματα σε μια εποχή που τα τελευταία καθίστανται πρωταγωνιστές της πολιτικής ζωής των Βαλκανίων, είτε από θέση εξουσίας, είτε από θέση αντιπολίτευσης.